**Judecătoria** **...ꜜ⁾**

*ꜜ⁾ Potrivit dispozițiilor art.94 pct.1 lit.a din Codul de procedură civilă, judecătoriile judecă, în primă instanţă, următoarele cereri al căror obiect este evaluabil sau, după caz, neevaluabil în bani:*

* *cererile date de Codul civil în competenţa instanţei de tutelă şi de familie, în afară de cazurile în care prin lege se prevede în mod expres altfel;*

*Conform prevederilor art. 107 din Codul de procedură civilă:*

*1. Cererea de chemare în judecată se introduce la instanţa în a cărei circumscripţie domiciliază sau îşi are sediul pârâtul, dacă legea nu prevede altfel.*

*2. Instanţa rămâne competentă să judece procesul chiar dacă, ulterior sesizării, pârâtul îşi schimbă domiciliul sau sediul.*

**Domnule Preşedinte,**

**Subsemnatul**ꜜ⁾ (*nume ..., prenume ...*), cu domiciliul în ..., având codul numeric personal ..., personal/reprezentat prin reprezentant legalꜜꜜ⁾ (*nume ..., prenume ...*)

*ꜜ⁾ Pot avea calitatea de reclamanți persoanele străine (terți) care au facut daruri logodnicilor.*

*ꜜꜜ⁾ Conform art. 151 din Codul de procedură civilă :*

*(1) Când cererea este făcută prin mandatar, se va alătura procura în original sau în copie legalizată.*

*(2) Avocatul şi consilierul juridic vor depune împuternicirea lor, potrivit legii.*

*(3) Reprezentantul legal va alătura o copie legalizată de pe înscrisul doveditor al calităţii sale.*

*(4) Reprezentanţii persoanelor juridice de drept privat vor depune, în copie, un extras din registrul public în care este menţionată împuternicirea lor.*

*(5) Organul de conducere sau, după caz, reprezentantul desemnat al unei asociaţii, societăţi ori alte entităţi fără personalitate juridică, înfiinţată potrivit legii, va anexa, în copie legalizată, extrasul din actul care atestă dreptul său de reprezentare în justiţie.*

**în contradictoriu cu pârâtul** (*nume ....., prenume .....*), cu domiciliul în ....., având codul numeric personal ....., formulăm prezenta

**CERERE DE CHEMARE ÎN JUDECATĂ**

prin care solicit instanţei ca prin hotărârea ce o va pronunţa să dispună **obligarea pârâtului la restituirea următoarelor bunuriꜜ⁾.....**, pe care i le-am oferit ca daruri în considerarea logodnei/ pe durata logodnei, în vederea căsătoriei.

*ꜜ⁾ Sunt supuse restituirii darurile pe care logodnicii le-au primit în considerarea logodnei, precum şi cele primite după încheierea logodnei, în vederea căsătoriei.*

*Darurile obişnuite (respectiv cele cu valoare simbolică sau modică şi care apar drept adecvate în considerarea situaţiei materiale a logodnicilor şi a celui care a făcut darul) nu se restituie.*

*Va fi individualizat şi descris fiecare bun în parte.*

Menţionez că estimez valoarea respectivelor bunuri la suma totală de .....

**În fapt**, arăt că…

*ꜜ⁾ Precizați aspectele ce justifică cererea dumneavoastră, precum:*

*1. persoanele care au încheiat logodna*

*2. data încheierii acesteia*

*3. modalitatea în care s-a produs ruperea logodnei*

*4. modul şi data când s-au făcut darurile supuse restituirii*

*5. descrierea acestora, precum şi faptul dacă aceste bunuri mai există în materialitatea lor.*

**În drept,** imi întemeiez cererea pe dispoziţiile art. 268 alin. (1) şi (2) **C. civ.**

**În dovedire,** solicit încuviinţarea probei cu înscrisuri/ probei testimoniale/ probei cu interogatoriul pârâtului/ probei cu expertiză tehnică judiciară ꜜ⁾....

*ꜜ⁾ Puteți solicita încuviințarea oricăreia dintre aceste probe sau chiar încuviințarea tuturor celor patru variante.*

*Dacă restituirea în natură nu mai este cu putinţă, restituirea se va face în limita îmbogăţirii, ceea ce poate presupune efectuarea unei expertize judiciare.*

**În cadrul probei cu înscrisuri,** depun următoarele înscrisuri ....., în copii certificate pentru conformitate cu originalul.ꜜ⁾

*ꜜ⁾* *Enumerați înscrisurile depuse ( de exemplu: contracte de vânzare cumpărare.*

*Totodată, se va preciza ce anume doriți să probați, să demonstrați cu aceste înscrisuri ).*

*Pe fiecare înscris pe care îl anexați prezentei cereri scrieți, în josul paginii sau unde se poate și este vizibil, pe fiecare pagină, mențiunea „ Conform cu originalul” și semnați lângă această mențiune. Acesta este modul în care certificați pentru conformitate cu originalul înscrisurile pe care doriți să le depuneți o dată cu cererea.*

**În cadrul probei cu testimoniale**, solicit citarea în calitate de martori a numiţilor (*nume ..., prenume* ...) ....., cu domiciliulîn ... *(adresa completă a martorilor : localitate, str., nr., bloc, scară, etaj, nr. ap.)*, pentru dovedirea celor expuse mai sus.

**În cadrul probei cu interogatoriu**, solicit citarea pârâtului, sub sancţiunea aplicării dispoziţiilor art. 358 Codul de procedură civilă *(în cazul în care pârâtul refuză să răspundă la interogatoriu sau nu se înfăţişează, instanţa poate socoti aceste împrejurări ca o mărturisire deplină ori numai ca un început de dovadă în folosul aceluia care a propus interogatoriul)* , pentru dovedirea următoarelor aspecte ( *de exemplu,* *primirea de către pârât a darurilor supuse restituirii, valoarea acestora etc.).*

**În cadrul probei cu expertiză** **în specialitatea .....**, solicit încuviinţarea următoarelor obiective .....ꜜ⁾

*ꜜ⁾ Alegeți specialitatea în conformitate cu clasificarea prevăzută în Ordinul Ministerului justiției nr.199/C/2010 pentru aprobarea Nomenclatorului specializărilor expertizei tehnice judiciare. ( de exemplu: expertiza tehnică a actelor, evaluări proprietății imobiliare, evaluări bunuri mobile, contabilitate etc.)*

*Precizați obiectivele evaluării. ( de exemplu: stabilirea cuantumului darului etc).*

Anexez prezentei cereri de chemare dovada achitării taxei judiciare de timbru în cuantum deꜜ⁾ ....

*ꜜ⁾  Conform art. 3 alin.1 lit. din Ordonanța de urgență a Guvernului nr. 80/ 26 iunie 2013 privind taxele judiciare de timbru taxa judiciară de timbru pentru cererea evaluabilă în bani, de restituire a darurilor, se calculează astfel:*

*a) pana la valoarea de 500 lei - 8%, dar nu mai putin de 20 lei;*

*b) intre 501 lei si 5.000 lei - 40 lei + 7% pentru ce depaseste 500 lei;*

*c) intre 5.001 lei si 25.000 lei - 355 lei + 5% pentru ce depaseste 5.000 lei;*

*d) intre 25.001 lei si 50.000 lei - 1.355 lei + 3% pentru ce depaseste 25.000 lei;*

*e) intre 50.001 lei si 250.000 lei - 2.105 lei +2% pentru ce depaseste 50.000 lei;*

*f) peste 250.000 lei - 6.105 lei + 1% pentru ce depaseste 250.000 lei.*

Solicit judecarea cauzei, în lipsăꜜ⁾ în conformitate cu art. 411 alin. (1) pct. 2 C. pr. civ.

ꜜ⁾ *Menţiunea este facultativă, însă este extrem de importantă, întrucat în lipsa acesteia și neprezentarea la termen, conduce la suspendarea cauzei. Se va indica numai dacă reclamantul nu doreşte să se prezinte la fiecare termen de judecată*.

În conformitate cu art. 453 C. pr. civ., solicit instanţei să oblige pârâtul/pârâţii la plata cheltuielilor de judecatăꜜ⁾ ocazionate de acest proces.

ꜜ⁾ *Cheltuielile de judecată constau în taxele judiciare de timbru, onorariile avocaţilor /experţilor/specialiştilor/sumele cuvenite martorilor/cheltuielile de transport/cheltuielile de cazare şi orice alte cheltuieli necesare pentru buna desfăşurare a procesului.*

În conformitate cu art. 453 Codul de procedură civilă, solicit instanţei să oblige pârâtul la plata **cheltuielilor de judecată**ocazionate de acest procesꜜ⁾ .

*ꜜ⁾ Mențiunea este opțională. De exemplu, pot exista cheltuieli reprezentând onorariile avocaţilor/ experților/ sumele cuvenite martorilor pentru cheltuielile de transport, cazare sau masă etc.*

Depun prezenta cerere de chemare în judecată, în două **exemplare**.ꜜ⁾

***ꜜ⁾*** *Conform art.149 alin. 1 din Codul de procedură civilă „Când cererea urmează a fi comunicată, ea se va face în atâtea exemplare câte sunt necesare pentru comunicare, în afară de cazurile în care părţile au un reprezentant comun sau partea figurează în mai multe calităţi juridice, când se va face într-un singur exemplar. În toate cazurile este necesar şi un exemplar pentru instanţă.” ( de exemplu, dacă există un singur pârât, cererea va fi întocmită în 3 exemplare, unul pentru pârât, unul pentru instanță și unul îl păstrați dumneavoastră, pentru că pe acest din urmă exemplar vă va pune lucrătorul de la registratura instanței o ștampilă cu numărul de înregistrare al cererii).*

*Fiecare exemplar al cererii de chemare în judecată va fi însoțit de copiile certificate după înscrisurile la care ați făcut referire mai sus.*

*Dacă nu doriți să vă deplasați la sediul instanței pentru a depune cererea, aceasta din urmă poate fi transmisă:*

* ***prin reprezentant****convențional (persoană pe care ați împuternicit-o prin procură / împuternicire să vă reprezinte/să depună cererea pentru dvs.);*
* ***prin poştă****, cu confirmare de primire și, în mod ideal, cu conținut declarat sau* ***prin curier****;*
* ***prin fax sau prin poşta electronică*** *( cererea se înregistrează şi primeşte dată certă prin aplicarea de către lucrătorul de la registratura instanței a ştampilei de intrare).*

Anexez prezentei cereri de chemare în judecată procura în original/ împuternicirea avocaţialăꜜ⁾.

*ꜜ⁾Dacă cererea se face prin mandatar/ avocat se anexează în plus și procura în original/copie legalizată/împuternicirea avocaţială.*

**Data Semnătura**

**Domnului Preşedinte al Judecătoriei .....**